Vars Geskryf - NG Kerk Somerset-Wes
admin1Afkondigings, Gemeentenuus15/03/2019	Leave a comment0
Die 1'e PJP-oggend van 2019
admin1Gemeentenuus22/02/2019	Leave a comment0
Die PJP-span was weer Vrydag 22 Februarie op hul pos om die Pannekoeke te bak en die Jaffles voor te berei; die Poedings was reeds veilig in die yskas. Sakke vol met bestellings wat vooraf geplaas was lê gereed op die tafel.
Teen 11:00 was die hele voorraad uitverkoop, en was daar net tee en koffie in Patmos beskikbaar, ook vir die span wat nogmaals 'n heerlik suksesvolle oggend moontlik gemaak het.
admin1Gemeentenuus12/02/2019	Leave a comment0
Nuwe intrekkers word verwelkom
'n Vrolike entoesiasme het 'n mens sommer al by die kerksaal se deur begroet met die Ken-mekaar-tee op Dinsdag 12 Februarie. Met 'n naamstrokie op die bors het die ou en nuwe gemeentelede gesellig in die saal gemeng totdat ds Willem Doman almal tot orde geroep het. Na sy skriflesing, het ds Gawie van Broekhuizen 'n gebed gedoen.
Helpende Hande was verantwoordelik vir die oggend se reëlings waar almal tee en heerlike verversings na die tyd kon geniet.
Cecile van der Poel, voorsitster van Helpende Hande, het almal teenwoordig ingelig oor hierdie komitee se werksaamhede en beoogde planne vir die Feesjaar. Sy is as voorsitster herkies, tesame met 'n sekretaresse en addisionele lede vir die volgende termyn.
admin1Afkondigings01/02/2019	Leave a comment0
Afkondigings 27 Januarie 2019
admin1Afkondigings25/01/2019	Leave a comment0
Baie welkom in ons Omgeegemeente se gesamentlike byeenkoms op reis na die bestemming wat die Here vir sy kinders voorberei het. Ons is steeds in Epifanie, die tyd van "verskyning" en wil vandag aan die hand van die leesroosterteks onsself afvra hoe, waar en wanneer ons, as die liggaam van Christus, sy lig moet laat skyn. Hiermee sal 1 Korintiërs 12:12-31 ons sekerlik help. Seën vir jou toegebid op die oordenking van sy Woord vandag.
"Dwarstrekkery", "Kerkskeuring", "Verdeeldheid", "Konflik"? Dis alles terme wat dikwels gebruik word wanneer ons oor die kerk praat! Waarom? Wat gee hiertoe aanleiding? Belangrik: Hoe stel ons dit reg?
Ottolie Cobbold, 25/1/2019 heupvervanging, Stellenbosch Medi-Clinic.
Christi Engelbrecht, Ds Johan se suster, operasie.
Rita Tolmie, Susan van Broekhuizen se tweelingsuster wat ernstig siek is.
Philip Ligthart, behandeling.
Ds Klasie Steenkamp, sterk aan na heupvervanging.
Ons is opgewonde om jou mee te deel dat Snapscan geïmplementeer is en dat ons nou betalings d.m.v. Snapscan in die kerk se rekening aanvaar. Die selfoon-toepassing kan afgelaai word by "Playstore" op jou selfoon. Daar is ook 'n betalingsverwysingsopsie bygevoeg, waar jy kan aandui waarvoor die betaling aangewend moet word, bv. rampfonds, dankoffer, deuroffer, Projek 2019, Caritas, ens.
Huis Marie Louw benodig nuwe Beheerraadslede om betrokke te raak by die fasiliteit. Kontak Johanna Meyer by 021 852 2347, vir meer inligting.
Die kategese hervat weer na die skoolvakansie.
Afkondigings 20 Januarie
admin1Afkondigings18/01/2019	Leave a comment0
Christi Engelbrecht, Ds Johan se suster, wat herstel na hospitalisasie.
Josephine de Leeuw den Bouter, voetoperasie.
Die Feeskomitee is op soek na die afstammelinge van die eerste huwelikspaartjie, Hercules Morkel en Gertuida Woutrina de Vos op 11 Junie 1820. Navrae: Jean du Plessis – 021 852 5345
Kalenders vir 2019 sal in die kerk se portale beskikbaar wees, vir diégene wat nog nie 'n kalender ontvang het nie.
1819 – 2019: 200 Jaar!
Geniet hierdie feesuitgawe van die kalender, met dank aan ons borge!
Afkondigings 13 Januarie
admin1Afkondigings11/01/2019	Leave a comment0
Baie welkom aan nuwe intrekkers in ons omgeegemeente. Kom drink gerus saam met ons tee na die erediens in die kerksaal, of maak 'n draai by die kerkkantoor. Ons wil u baie graag ontmoet.
Kantoorure: Maandae & Vrydae: 10:00 – 14:00,
Dinsdae – Donderdae: 08:00 – 14:00.
Die vrugteverkoping, koffiekroeg ens. van ARBEIDSBEDIENING vind vanjaar by Strand NG Kerk op Vrydag 27 Januarie om 8:30 plaas en is die hoofbron van ons inkomste om die Woorverkondiging in die besigheidareas van die Helderberg- omgewing te bedryf. Die terugvoer uit die voorsieningsgebiede is dat die gehalte vrugte en groente vanjaar baie beter is as verlede jaar. U ondersteuning van 'n Christelike organisasie is vir ons van groot belang. Kom asseblief!!